CELEX: 32018R0720
Language: et
Date: 2018-05-16 00:00:00
Title: Komisjoni rakendusmäärus (EL) 2018/720, 16. mai 2018, millega avatakse Islandilt pärit kodulinnulihale liidu tariifikvoot ja nähakse ette selle haldamine

17.5.2018   
            
            
               ET
            
            
               Euroopa Liidu Teataja
            
            
               L 122/2
            
         KOMISJONI RAKENDUSMÄÄRUS (EL) 2018/720,
   16. mai 2018,
   millega avatakse Islandilt pärit kodulinnulihale liidu tariifikvoot ja nähakse ette selle haldamine
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 58 lõiget 1,
   ning arvestades järgmist:
   
               (1)
            
            
               Euroopa Liidu ja Islandi vahel on sõlmitud kirjavahetuse vormis leping, milles käsitletakse lisasoodustusi põllumajandustoodetega kauplemisel (edaspidi „leping“) ning mille sõlmimise aluseks on Euroopa Majanduspiirkonna lepingu artikkel 19 (2). Leping kiideti liidu nimel heaks nõukogu otsusega (EL) 2017/1913 (3).
            
         
               (2)
            
            
               Lepingu V lisas on ette nähtud, et Islandist pärit kodulinnuliha impordiks liitu avatakse aastased tollimaksuvabad kvoodid.
            
         
               (3)
            
            
               Otsuse (EL) 2017/1913 kohaselt peab leping jõustuma sellise seitsmenda kuu esimesel päeval, mis järgneb kuupäevale, mil lepinguosalised teatavad teineteisele, et nõutavad sisemenetlused on lõpule viidud. Viimane kõnealune teatamine toimus 19. oktoobril 2017. Seega peab leping jõustuma 1. mail 2018. Käesolevas määruses sätestatud meetmeid tuleks kohaldada alates lepingu jõustumise kuupäevast.
            
         
               (4)
            
            
               Lepingus on kindlaks määratud, et tariifikvooti kohaldatakse aasta vältel ja importi tuleks seega hallata kalendriaasta alusel. Kuna lepingut hakatakse kohaldama 1. maist 2018, tuleks kooskõlas lepingu V lisaga määrata kindlaks 2018. aastal ja sellele järgnevatel aastatel kohaldatava tariifikvoodi aastased kogused.
            
         
               (5)
            
            
               Tariifikvooti peaks haldama komisjon vabasse ringlusse lubamise deklaratsioonide aktsepteerimise kuupäevade kronoloogilise järjekorra alusel ning vastavalt komisjoni rakendusmääruses (EL) 2015/2447 (4) sätestatud tariifikvootide haldamise eeskirjadele.
            
         
               (6)
            
            
               Lepingus on sätestatud, et tariifikvootidega hõlmatud toodete suhtes tuleb kohaldada Euroopa Majandusühenduse ning Islandi Vabariigi vahelise lepingu protokolli nr 3 sätteid, nagu neid on muudetud EÜ-Islandi ühiskomitee otsusega nr 2/2005 (5).
            
         
               (7)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Islandilt pärit kodulinnulihale avatakse liidu tariifikvoot, mis on esitatud käesoleva määruse lisas.
   Artikkel 2
   Lisas esitatud tariifikvooti hallatakse vastavalt rakendusmääruse (EL) 2015/2447 artiklitele 49–54.
   Artikkel 3
   Käesolevas määruses sätestatud tariifikvoodi kasutamiseks peavad käesoleva määruse lisas loetletud tooted mutatis mutandis vastama päritolureeglitele ja muudele sätetele, mis on sätestatud Euroopa Majandusühenduse ning Islandi Vabariigi vahelise lepingu protokollis nr 3, nagu neid on muudetud EÜ-Islandi ühiskomitee otsusega nr 2/2005.
   Artikkel 4
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. maist 2018.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. mai 2018
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 269, 10.10.2013, lk 1.
   
      (2)  ELT L 274, 24.10.2017, lk 58.
   
      (3)  Nõukogu 9. oktoobri 2017. aasta otsus (EL) 2017/1913 Euroopa Liidu ja Islandi vahelise lisasoodustusi põllumajandustoodetega kauplemisel käsitleva kirjavahetuse vormis lepingu sõlmimise kohta (ELT L 274, 24.10.2017, lk 57).
   
      (4)  Komisjoni 24. novembri 2015. aasta rakendusmäärus (EL) 2015/2447, millega nähakse ette Euroopa Parlamendi ja nõukogu määruse (EL) nr 952/2013 (millega kehtestatakse liidu tolliseadustik) teatavate sätete üksikasjalikud rakenduseeskirjad (ELT L 343, 29.12.2015, lk 58).
   
      (5)  EÜ-Islandi ühiskomitee 22. detsembri 2005. aasta otsus nr 2/2005, millega muudetakse lepingu protokolli nr 3 mõiste „päritolustaatusega tooted“ määratluse ja halduskoostöö meetodite kohta (ELT L 131, 18.5.2006, lk 1).
   
      LISA
      Kaupade kombineeritud nomenklatuuri klassifitseerimise üldreeglitest olenemata tuleks toote kirjelduse sõnastust käsitleda vaid soovituslikuna ning sooduskava kohaldamisala käesoleva lisa mõistes on kindlaks määratud käesoleva määruse vastuvõtmise ajal kehtivate HSi rubriikidega, mis on esitatud tabeli teises veerus.
      
                  Jrk-nr
               
               
                  HSi rubriik
               
               
                  Toote kirjeldus
               
               
                  Aasta tariifikvoodi maht
                  (netomass tonnides)
               
               
                  Kvoodi tollimaksumäär
                  (%)
               
            
                  09.0830
               
               
                  0207 
               
               
                  Kodulinnuliha
               
               
                  Alates 1.5.2018 kuni 31.12.2018:
                  100
                  Alates 1.1.2019 igal kalendriaastal:
                  300
               
               
                  0